On mõned seaduspärasused,  mis majanduse tõusu pidurdumisel (see on too, mis meil praegu on, eksju) hakkavad ka teistpidi toimima kui majanduskasvu tingimustes. Mis on majanduskasv? Noh põhimõtteliselt on see olukord, kus võib rõõmsalt aina toota ja müüa ja kõik ostetakse ära ja võib aina tootmist laiendada ja aina rikkamaks minna ja töötajate palku tõsta ja töökohti juurde luua. Loogish, eks? Ehk majandustõusuga väheneb tööpuudus ja tõusevad hinnad ehk inflatsioon suureneb. Kui enam nii hästi müüa ei saa, sest turg on kas küllastunud  või pigem hirmunud majanduslanguste jutust. Hinnad on juba päris kõrgele jõudnud ja see ei sobi paljudele, vot siis hakkab kõik vastupidi liikuma - töökohti enam juurde ei teki, nõrgemad töötajad lastakse lahti, kehvemad ettevõtted panevad pildi taskusse. Turul ostuvõime langeb, pakkujaid aga jagub. Hinnad langevad, samamoodi ka inflatsioon. Mingil hetkel on hinnad nii okei tasemel, et see annab alt võimaluse siseneda uutel tulijatel turule, müüa neid asju, mida juba osta jõutakse. Laiendada tootmist, võtta  uusi töötajaid. Algab tõus.